EkBass/fiwiki-20250220-pages-articles huggingface dataset:
Opel Astra

Opel Astra on Opelin vuodesta 1991 lähtien valmistama alemman keskiluokan henkilöautomalli, joka korvasi Opel Kadettin. E-mallin Kadettia myytiin jo aiemmin Isossa-Britanniassa nimellä Vauxhall Astra E, minkä takia Astran mallikirjaimet alkavat F:stä normaalin A:n sijaan. Astraa myydään Opelina Manner-Euroopassa ja suuressa osassa maailmaa ja Vauxhallina Isossa- Britanniassa. Aikaisemmin Astraa on myyty Holdenina Oseaniassa ja Chevroletina Latinalaisessa Amerikassa, Kiinassa mallia myytiin vuosina 2009–2019 Buick- merkkisenä. Astraa vietiin myös Pohjois-Amerikkaan Saturn-merkkisenä vuodesta 2007 alkaen, mutta General Motors päätti lopettaa merkin valmistuksen vuonna 2010. Joillain markkina-alueilla myytiin H-malliin saakka Astravan- pakettiautoversiota, joka oli farmarimalli ilman takaikkunoita ja -istuimia. == Sukupolvet == Tiedosto:Opel Astra F front 20071019.jpg|Opel Astra F (1991–1998) Tiedosto:Opel Astra G front 20081128.jpg|Opel Astra G (1998–2004) Tiedosto:Opel Astra H 1.6 Twinport front 20100509.jpg|Opel Astra H (2004–2010) Tiedosto:Opel Astra J 1.4 ecoFLEX Edition front 20100725.jpg|Opel Astra J (2009–2015) Tiedosto:Opel Astra 1.4 EDIT Edition (K) – Frontansicht, 31. Juli 2016, Düsseldorf.jpg|Opel Astra K (2015–2021) Tiedosto:Opel Astra L Auto Zuerich 2021 IMG 0320.jpg|Opel Astra L (2021–) == Aiheesta muualla == Astra Luokka:C-segmentin autot Luokka:Seulonnan keskeiset artikkelit
Kaivanto (täsmennyssivu)

Kaivanto voi tarkoittaa ainakin seuraavia: *kaivanto, maahan kaivettu kuoppa ==Paikannimi== *Kaivanto, pientaloalue Heinolassa *Kaivanto, asutuskeskus Vaalassa *Kaivanto, osa-alue Kangasalla *Kaivannon kanava, kanava Kangasalla *Kaivannonselkä, järvenselkä Roineella *Kraaselin kaivanto, huviveneväylä Haukiputaalla *Pontuksen kaivanto, kanavauoma Lappeenrannassa ==Henkilö== *Kimmo Kaivanto (1932–2012), suomalainen kuvanveistäjä *Petri Kaivanto (s. 1968), suomalainen säveltäjä, sanoittaja ja toimittaja *Professori Kaivanto, sarjakuvahahmo, Indiana Hopon kilpailija
Richard Burr

Richard Mauze Burr (s. 30. marraskuuta 1955) on yhdysvaltalainen republikaanipoliitikko. Hän on edusti Pohjois-Carolinaa Yhdysvaltain senaatissa vuosina 2005–2023. Hän oli sitä ennen toiminut vuosina 1995–2005 Yhdysvaltain edustajainhuoneen jäsenenä. Burr syntyi Charlottesvillessä, Virginiassa Martha Gillumin ja David Horace Burrin pojaksi. Hän valmistui Richard J. Reynolds High Schoolista ja Wake Forest Universitystä. Hän meni vuonna 1984 naimisiin Brooke Fauthin kanssa ja sai kaksi poikaa. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1955 syntyneet Luokka:Elävät henkilöt
ACU

ACU eli Army Combat Uniform on Yhdysvaltain maavoimien maastopuku, joka otettiin käyttöön vuoden 2004 lopulla.Hqusareur.army.mil Puvun maastokuvion nimi on UCP (universal camouflage pattern), sitä tunnetaan nimillä ACUPAT (ACU pattern) ja ARPAT (army pattern). == Kuvio ja värit == Puvun kuvio koostuu vihreästä, vaaleanruskeasta ja harmaasta. Puvun kuvio on suunniteltu toimimaan tehokkaasti metsässä, aavikolla ja asutuskeskuksissa. Musta väri jätettiin kuviosta, sillä täysin mustaa väriä ei esiinny luonnossa. Musta myös näkyy pimeännäkölaiteella hyvin. Harmaa toimii taistelutilanteessa hyvin, koska se peittyy esimerkiksi pölyllä, ja saa näin luonnollisen värin. Kuvio on parhaimmillaan yli 300 metrin etäisyyksillä, jolloin puku muuttuu yhtä vaaleaksi kuin taustansa. ACU-kuvio muistuttaa kanadalaista CADPAT-kuviota, sekä Yhdysvaltain merijalkaväen MARPAT-kuviota. == Käyttöönotto == ACU on alkuvuodesta 2005 alkaen korvannut Yhdysvaltain armeijan edellistä maastopukua, vuodesta 1981 käytössä olleen BDU:n. Siirtymäajan päätyttyä joulukuussa 2007 kaikilla on kaksi ACU-pukua.Defense.gov Sotilaat ovat sanoneet että nailonia sisältävä ACU-puku ei hengitä yhtä hyvin kuin puuvillainen DCU-puku (desert camouflage uniform) ja että uuden puvun käyttö lämpimissä olosuhteissa olisi siksi epämukavampi. == Katso myös == * MCCUU * CADPAT == Lähteet == Luokka:Univormu Luokka:Yhdysvaltain asevoimat
Vierre

Vierre tarkoittaa oluenvalmistuksessa nestemäistä suodosta, joka saadaan mäskäyksen jälkeen lopputuotteen siilauksessa. Vierre sisältää kaikki vesiliukoiset komponentit ja käymiskelpoiset hiilihydraatit, koska jyvien itäessään maltaisiin tuottaneet entsyymit kuten diastaasi ovat vierteeseen päästyään hajottaneet viljan tärkkelyksen pääosin maltoosiksi, joka lämmitysvaiheessa käy alkoholiksi. Vierteen hiilihydraatit käytetään pääkäymisen aikana etanoliksi. Varastokäymisen aikana oluen lopullinen maku muotoutuu. Oluen kantavierreväkevyys tarkoittaa vierteen käymiskelpoisten hiilihydraattien prosenttiosuutta vierteestä. Nyrkkisääntö on, että etanoliprosentti on noin kolmasosa kantavierreväkevyydestä. == Lähteet == luokka:Oluen valmistus
Aerogeeli

Aerogeeli on kiinteää mikrohuokoista silikaattivaahtoa, säikeistä piidioksidia (SiO2)n.VTT(1999) s. 18 Aerogeelin keksijänä pidetään Samuel Stephens Kistleriä vuonna 1930. Aerogeeliä pidetään maailman kevyimpänä kiinteänä aineena ja sitä nimitetään myös kiinteäksi savuksi. Tekniikka.info Aerogeelin tilavuudesta tyhjää on noin 95–99,98 %. Thunberg (2007) s. 9Frederiksen, Tieteen Kuvalehti 14/2002 s. 56-57 == Aerogeelin ominaisuudet == === Mekaaniset ominaisuudet === Aerogeeli painaa pienimmillään noin 3 kg/m³.Varteva, Tiede 2/2002 Aine on puristuslujuudeltaan vahvaa, mutta iskunkestävyydeltään ja vetolujuudeltaan heikkoa. Aine vaurioituu joutuessaan kosketuksiin veden kanssa. === Lämmöneristyskyky === Aerogeelin lämmöneristyskyky on poikkeuksellisen hyvä. Aineen lämmönjohtavuus on 0,015–0,020 W/(Km) ilmakehän paineessa, mutta eristyskyky paranee alipaineessa. Tyhjiöimällä saadaan lämmönjohtavuudeksi 0,004 W/mK (50 Mbar paineessa).IPAC: Aerogel terms Nykyisin käytettyjen eristeiden lämmönjohtavuus on noin kymmenen kertaa suurempi. Cambridgen yliopistolla ainetta on käytetty koetalon lämmöneristeenä, jolloin on saatu aikaan ilman varsinaista lämmitysjärjestelmää lämpenevä passiivitalo. Teollista käyttöä hidastaa toistaiseksi aerogeelin kallis hinta. === Optiset ominaisuudet === Aerogeeli on valoa läpäisevää. Aineen valon läpäisysuhde näkyvän valon alueella on 75 %.. Prototyyppinä on valmistettu muun muassa aerogeelitäytteisiä ikkunoita. === Äänitekniset ominaisuudet === Aerogeelissä äänen nopeus on ainoastaan 100 metriä sekunnissa. Vinosti ainepintaan osuva ääniaalto muuttaa jyrkästi suuntaansa, joten periaatteessa aerogeelistä voitaisiin suunnitella ääntä suuntaavia linssejä, tai johtomaisia äänen kuljettimia. == Valmistus == Aerogeeli valmistetaan sooli-geeli-tekniikalla vaahdottamalla sulaa lasimassaa paineilman ja katalyyttisen seosnesteen avulla. Tällöin muodostuu geeliä, jossa on äärimmäisen pieniä ja ohutseinäisiä nestetäytteisiä huokosia. Neste korvataan kaasulla, jonka jälkeen jäljelle jää säikeinen silikaattirakenne. Menetelmä kehitettiin kokeellisena Yhdysvalloissa Stanfordin yliopistossa jo 1930-luvulla. Aerogeeliä valmistetaan levymäisenä ja raemaisena. Levymateriaalin koot ovat toistaiseksi varsin rajoitettuja, alle yhden neliömetrin. == Lähteet == * * Julkaistu myös internetissä. * * * * === Viitteet === == Aiheesta muualla == *Tekniikka & Talous, Kari Peltonen: Halpa aerogeeli on tulevaisuuden supereriste?, 2.2.2012 * NASAn valokuvia aerogeelistä *Aerogel.org: What is Aerogel ? *Svenska Aerogel Luokka:Kolloidikemia Luokka:Rakennuseristeet
Kent Conrad

Gaylord Kent Conrad (s. 12. maaliskuuta 1948) on yhdysvaltalainen poliitikko Pohjois-Dakotasta. Hän edustaa North Dakota Democratic-NPL Partya ja toimi Yhdysvaltain senaatin jäsenenä 3. tammikuuta 1987 – 3. tammikuuta 2013. Hän ei ollut enää ehdolla marraskuun 2012 vaaleissa. Conrad toimi senaatin budjettikomitean puheenjohtajana vuosina 2001–2003 ja 2007–2013. Conrad syntyi saksalaistaustaisille vanhemmille Pohjois-Dakotan Bismarckissa, mutta jäi orvoksi nuorella iällä ja varttui isovanhempiensa kasvattamana. Hän opiskeli Roosevelt Elementaryssa ja Hughes Junior High'ssa sekä Tripolissa, Libyassa. Hän opiskeli myöhemmin Phillips Exeter -akatemiassa, Stanfordin yliopistossa ja George Washingtonin yliopistossa. Conradin puoliso on Lucy Calautti, jonka kanssa hän avioitui vuonna 1987. Conradilla on tytär Jessamyn päättyneestä avioliitostaan Pam Schaferin kanssa. == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1948 syntyneet Luokka:Elävät henkilöt
Peter Costa

Peter Costa (s. 17. tammikuuta Kíti, Kypros) on englantilainen Las Vegasissa asuva pokeriammattilainen. Hänen vanhempansa ovat kyproksenkreikkalaisia. Perhe muutti Liverpooliin Peterin ollessa nuori. Perheellä oli fish and chips -ravintola, joka laajeni myöhemmin ketjuksi. Britteinsaarilla Costa tuli tunnetuksi voitettuaan Late Night Pokerin kuudennen tuotantokauden finaalin. Lopun kaksinpelissä Costa kukisti itävaltalaisen Jin Cai Linin ja ansaitsi 60 000 puntaa. Tammikuussa 2003 Costa voitti Aussie Millions -tapahtuman pääturnauksen ja ansaitsi ykköstilastaan 394 870 Australian dollaria. Costalla on myös useita turnausvoittoja Yhdysvalloista: esimerkiksi kesäkuussa 2002 hän voitti kolme turnausta kolmessa viikossa – kaikissa näissä ykköspalkinto oli yli 110 000 dollaria. World Series of Pokerissa Costa on parhaimmillaan ollut seitsemäs (kaksi kertaa). World Poker Tourilta hänellä on rahasijoja, mutta ei toistaiseksi finaalipöytäsijoituksia. Vuosina 2002 ja 2003 Costa oli ehdolla Europaan parhaan pelaajan palkinnon saajaksi. Hän teki maailmanennätyksen voitettuaan kaikkien aikojen suurimman (1 166 pelaajaa) limiitti-hold'em -turnauksen Orleansin kasinolla heinäkuussa 2003. Kesäkuussa 2007 Costan pokeriuran turnausansiot ylittivät 1,7 miljoonaa dollaria. == Lähteet == == Aiheesta muualla == * * WPT:n profiili * PokerListings.com:n profiili Luokka:Brittiläiset pokerinpelaajat
Pappila

thumb|250px|Limingan pappila on rakennettu 1800-luvun puolivälissä Pappila on ollut kristillinen kirkon seurakunnan pappien työsuhdeasunto, jota koski asumisvelvollisuus. Kirkkoherran virkataloon liittyi myös virkatilat.Otavan Iso tietosanakirja, Otava 1968, osa 6, palsta 953 Papin asuntoa nimitettiin virka-asunnoksi silloin, kun siihen ei kuulu maa-alaa, muuten virkataloksi. Papiston virkataloja olivat kirkkoherranvirkatalo eli pappila ja kappalaisenvirkatalo eli kappalaisenpappila, joista myös saatettiin käyttää nimitystä puustelli. Kanttorillakin on voinut olla asuntona virkatalo, kanttorila. Aikaisemmin Suomen pappilat olivat maatiloja, joiden tuotto oli merkittävä osa papin palkkaa. Toisaalta pappilan asukas vastasi työsuhdeasuntonsa kunnossapidosta. Vuoden 1922 laki evankelis-luterilaisten seurakuntain papiston palkkauksesta (laki 180/1922) muutti asiaa siten, että vakinaisessa virassa toimivan papin palkan pääosan tuli olla rahapalkkaa. Nykyisin on siirrytty normaaliin työsuhdekäytäntöön, jossa kirkkoherralla voi olla luontoisetuna työsuhdeasunto, kuten muillakin palkansaajilla. Papisto pyrki edistämään asuinalueensa kansan oloja omalla esimerkillään. Pappilat pyrkivät olemaan elämäntavoiltaan idyllisen tasapainoisia ja luonnonläheisiä. Papin koko perheen tuli noudattaa vaatimatonta mutta siistiä ja vieraanvaraista elämää, jonka vastakohtana pidettiin aateliston tuhlaavaisuutta ja kaupunkilaisten paheellisuutta. Säätyläiset yöpyivät usein matkoillaan pappiloissa ja niiden vieraanvaraisuutta arvostettiin ja vertailtiin. Pappilassa ei siis eletty yksityiselämää, vaan ne olivat kirkollis-uskonnollisia paikkoja. Jos papin perhepiirissä riideltiin tai vietettiin paheellista elämää, se tuli nopeasti kansan tietoon ja herätti voimakasta pahennusta. Virkatalot pappien asuntoina menettivät asemansa, kun luontoisetupalkkausjärjestelmä kumottiin 1990.Hallituksen esitys Jo aiemmin niihin oli alettu kohdistaa verotusta. Virka-asunnosta säädettiin virkatalolaista, jollainen säädettiin viimeksi 1944. Sitä muutettiin useaan kertaan, kunnes se kumottiin 13 §:ää lukuun ottamatta lailla 860/1998. Monet vanhat pappilat ovat paikkakuntansa merkittäviä arkkitehtonisia nähtävyyksiä. Rakennuksesta nimensä saanut jälkiruoka on nimeltään pappilan hätävara. ==Katso myös== *Kanttorila ==Lähteet== == Kirjallisuutta == * Marja Terttu Knapas, Markku Heikkilä ja Timo Åvist: Suomalaiset pappilat. SKS, 2009. ISBN 978-952-222-096-7. *
Vincenzo Sospiri

Vincenzo Sospiri (s. 7. lokakuuta 1966 Forlì) on italialainen kilpa-autoilija. ==Ura== ===Alkuvaiheet=== Sospiri aloitti Karting -uransa 15-vuotiaana Italian sarjoissa vuonna 1981. Hän voitti useita mestaruuksia, mm. vuoden 1987 100cc World Karting -mestaruuden. Vuonna 1988 Sospiri siirtyi ajamaan Britannian Formula Ford -sarjoihin, joista keräsi itselleen monta voittoa. ===Formula 3000=== Sospiri siirtyi Euroopan Formula 3000 -sarjaan, jossa hän voitti mestaruuden Super Nova Racing -tallissa vuonna 1995. ===Formula 1=== Sospiri toimi aluksi kaudella 1996 Benettonin F1-testikuljettajana. Vasta vuonna 1997 hän osallistui urallaan kauden avauskisaan Australiassa. Hän kuitenkin karsiutui kilpailusta, koska autona oli täysin kilpailukyvytön MasterCard Lola -tallin auto ja rahoituksen puuttuessa talli lopetti toimintansa jo ennen seuraavaa kilpailua. Ilman tallipaikkaa Sospiri siirtyi kilpailemaan pienempiin autosarjoihin. Michael Schumacher kertoi vuoden 2012 haastattelussa pitävänsä idolinaan Vincenzo Sospiria, koska tämän saavutukset inspiroivat häntä karting-aikana. Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 17 Sija Pisteet 1997 Mastercard Lola F1 Team Lola T97/30 Ford V8 AUS DNQ BRA DNP ARG SMR MON ESP CAN FRA GBR GER HUN BEL ITA AUT LUX JPN EUR NC 0 ==Lähteet== Luokka:Italialaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Vuonna 1966 syntyneet Luokka:Elävät henkilöt
Byron Dorgan

Byron Leslie Dorgan (s. 14. toukokuuta 1942 Dickinson, Pohjois-Dakota) on yhdysvaltalainen North Dakota Democratic-NPL Party -poliitikko ja entinen Yhdysvaltain senaatin jäsen Pohjois-Dakotasta. Hän otti paikan ensimmäistä kertaa 15. joulukuuta 1992 ja tuli sen jälkeen valituksi uudelleen vuosina 1998 ja 2004. Hän ei pyrkinyt neljännelle kaudelle vuonna 2010 ja jätti senaatin 3. tammikuuta 2011. Dorgan istui vuosina 1981–1992 Yhdysvaltain edustajainhuoneessa. Hän on valmistunut Pohjois-Dakotan yliopistosta ja Denverin yliopistosta. Dorganilla on aviopuoliso Kimberly "Kim" o.s. Olson. Pari sai neljä lasta: Scottin, Brendonin, Haleyn ja Shellyn. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1942 syntyneet Luokka:Elävät henkilöt
Miamin kansainvälinen lentoasema

Miamin kansainvälinen lentoasema () on kansainvälinen lentoasema, joka sijaitsee Floridassa 13 kilometriä Miamin keskustasta koilliseen. Lentoasema toimii etenkin Yhdysvaltojen ja Latinalaisen Amerikan sekä Karibian välisen lentoliikenteen risteyskohtana. Vuonna 2015 lentokentän kautta kulki 44 350 247 matkustajaa, mikä tekee siitä yhden Yhdysvaltojen ja maailman suurimmista lentoasemista. == Lähteet == == Aiheesta muualla == * Miami International Airport Homepage * Luokka:Floridan lentoasemat Luokka:Miami-Daden piirikunnan rakennukset ja rakennelmat
Sherrod Brown

Sherrod Campbell Brown (s. 9. marraskuuta 1952) on yhdysvaltalainen demokraattipoliitikko. Hän edusti Ohiota Yhdysvaltain senaatissa vuosina 2007–2025, mitä ennen hän toimi vuodesta 1993 Yhdysvaltain edustajainhuoneen jäsenenä. Hän ei päässyt enää jatkokaudelle senaattiin vuoden 2024 senaatin vaaleissa, joissa hän hävisi republikaani Bernie Morenolle. Brown on naimisissa Pulitzer-palkitun kolumnisti Connie Schultzin kanssa. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1952 syntyneet Luokka:Elävät henkilöt
Jim Inhofe

James Mountain "Jim" Inhofe (17. marraskuuta 1934 Des Moines, Iowa – 9. heinäkuuta 2024 Tulsa, Oklahomahttps://apnews.com/article/republican-senator- jim-inhofe-obit-2a3ac758737845c0aa2e05ae2036005b) oli yhdysvaltalainen republikaanipoliitikko. Hän edusti Oklahomaa senaatissa vuosina 1994–2023. Sitä ennen hän oli Yhdysvaltain edustajainhuoneen jäsen vuosina 1987–1994. Vuosina 1978–1984 Inhofe toimi Tulsan pormestarina. Inhofe tunnettiin evoluution ja homoseksuaalisuuden vastustajana. Hänen mukaansa ilmastonmuutos ja kirkon erottaminen valtiosta ovat suuria huijauksia. Hän käytti usein poliittisen päätöksenteon perusteena Raamattua. Inhofe sai poliittiseen kampanjointiinsa fossiiliteollisuudelta tukea yli miljoona dollaria. Vuonna 2007 Inhofe oli yksi harvoista senaattoreista, joka vastusti opintolainojen kohtuullistamista 6,8 prosentin vuosikorosta 3,4 prosenttiin. Laki meni kuitenkin läpi äänin 79–12. ==Yksityiselämä== Inhofe avioitui vuonna 1959 Kay Kirkpatrickin kanssa. Heillä on neljä lasta. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Yhdysvaltalaiset pormestarit Luokka:Vuonna 1934 syntyneet Luokka:Vuonna 2024 kuolleet
Tom Coburn

Thomas Allen ”Tom” Coburn (14. maaliskuuta 1948 Casper, Wyoming – 28. maaliskuuta 2020Former U.S. Sen. Tom Coburn dies at 72) oli yhdysvaltalainen republikaanipoliitikko, joka oli Oklahoman senaattorina 2005–2015. Hän oli koulutukseltaan lääkäri. Coburn edusti Oklahomaa vuosina 1995–2001 Yhdysvaltain edustajainhuoneessa sekä 3. tammikuuta 2005 alkaen senaatissa. Hän ilmoitti jättävänsä senaattorin paikan vuoden 2015 alussa ennen toisen kautensa päättymistä. Coburnilla oli diagnosoitu eturauhasen syöpä, ja hän jätti paikkansa heikkenevän terveytensä takia. Hän kuoli sairauteen maaliskuussa 2020. Coburn meni vuonna 1968 naimisiin Carolyn Dentonin kanssa. Parilla on tyttäret Callie, Katie ja Sarah. Hän toimi lääkärinä Muskogeessa sekä baptistidiakonina. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Yhdysvaltalaiset lääkärit Luokka:Vuonna 1948 syntyneet Luokka:Vuonna 2020 kuolleet
Kapsoni

Kapsoni eli juoksutusriimu on hevosen juoksutuksessa käytettävä varuste. Kapsonin turpahihnassa on kolme metallilenkkiä, joista keskimmäiseen juoksutushihna kiinnitetään. Kahteen reunimmaiseen voidaan kiinnittää ohjat esimerkiksi ohjasajoa varten. ==Katso myös== * Riimu Luokka:Hevosten varusteet de:Zaumzeug#Kappzaum
Ron Wyden

Ronald Lee "Ron" Wyden (s. 3. toukokuuta 1949 Wichita, Kansas) on yhdysvaltalainen demokraattipoliitikko. Hän on istunut 6. helmikuuta 1996 alkaen Yhdysvaltain senaatin jäsenenä Oregonista. Tätä ennen hän toimi vuosina 1981–1996 Yhdysvaltain edustajainhuoneen jäsenenä. Sukutaustaltaan Wyden on saksanjuutalaisia. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1949 syntyneet Luokka:Elävät henkilöt
Bob Casey Jr.

Robert Patrick “Bob” Casey Jr (s. 13. huhtikuuta 1960 Scranton, Pennsylvania) on yhdysvaltalainen lakimies ja poliitikko Pennsylvaniasta. Hän kuuluu demokraatteihin ja hän edusti Pennsylvanian osavaltiota Yhdysvaltain senaatissa vuosina 2007–2025. Hän hävisi senaatin vaalit vuonna 2024 republikaani Dave McCormickille. Caseyn isä Bob Casey, Sr. eli Robert P. Casey toimi Pennsylvanian kuvernöörinä. Myös Bob Casey Jr. on pyrkinyt Pennsylvanian kuvernööriksi vuonna 2002, mutta häntä ei tuolloin valittu. == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1960 syntyneet Luokka:Elävät henkilöt
Jack Reed

John Francis ”Jack” Reed (s. 12. marraskuuta 1949 Providence, Rhode Island) on yhdysvaltalainen demokraattipoliitikko ja lakimies. Hän on tammikuusta 1997 lähtien toiminut Yhdysvaltain senaatin jäsenenä Rhode Islandista, jossa hänen nykyiten kautensa päättyy tammikuussa 2021. Ennen senaattia Reed toimi Yhdysvaltain edustajainhuoneessa vuosina 1991–1997. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1949 syntyneet Luokka:Elävät henkilöt
Sheldon Whitehouse

Sheldon Whitehouse (s. 20. lokakuuta 1955 New York) on yhdysvaltalainen demokraattipoliitikko ja lakimies. Hän on istunut 3. tammikuuta 2007 alkaen Yhdysvaltain senaatin jäsenenä Rhode Islandilta.https://www.whitehouse.senate.gov/about/biography == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1955 syntyneet Luokka:Elävät henkilöt
Lindsey Graham

Lindsey Olin Graham (s. 9. heinäkuuta 1955 Central, Etelä-Carolina, Yhdysvallat) on yhdysvaltalainen republikaanipoliitikko, lakimies ja entinen sotilas. Graham opiskeli oikeustieteitä Etelä-Carolinan yliopistossa, josta hän valmistui oikeustieteen maisteriksi (J.D.) vuonna 1981. Valmistumisensa jälkeen Graham palveli Yhdysvaltain ilmavoimissa 1982–1988, Etelä-Carolinan kansalliskaartissa 1989–1995 ja ilmavoimien reservissä vuodesta 1995 vuoteen 2015. Graham toimi yhden kauden ajan Etelä-Carolinan osavaltionkongressin alahuoneessa ennen valintaansa Yhdysvaltain edustajainhuoneeseen 1995, jossa hän työskenteli aina vuoteen 2003 saakka. Hänet valittiin Yhdysvaltain senaatin jäseneksi Etelä-Carolinasta vuonna 2002 ja hän aloitti virkakautensa seuraavan vuoden alussa. Hänet valittiin uudelleen senaattiin 2008, 2014 ja 2020 Graham pyrki vuoden 2016 presidentinvaaleissa republikaanien presidenttiehdokkaaksi, mutta hän vetäytyi kilpailusta jo aikaisessa vaiheessahttps://www.nbcnews.com/politics/2016-election/lindsey-graham-ends- presidential-bid-n483786. Vetäytymisensä jälkeen Graham tuki ensin Jeb Bushiahttps://edition.cnn.com/2016/01/15/politics/lindsey-graham-jeb-bush- endorsement/ ja tämän vetäydyttyä Ted Cruziahttps://www.postandcourier.com/politics/lindsey-graham-endorses-ted- cruz-for-president-lindsey- graham-i/article_3ce3e27f-d19c-535b-a780-1dfb15feb193.html. Graham kritisoi esivaalien aikana ja vielä niiden jälkeenkin voimakkaasti Donald Trumpia, vaikka tämä valittiin republikaanisen puolueen presidenttiehdokaaksi.https://edition.cnn.com/2016/05/06/politics/lindsey- graham-donald-trump-hillary-clinton-not-vote == Kunnianosoituksia == * Ruhtinas Jaroslav Viisaan ritarikunta (Ukraina, 2023) == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1955 syntyneet Luokka:Elävät henkilöt
Khe Sanh

Khe Sanh on Hướng Hoán aluepääkaupunki, Quảng Trịn provinssissa, Vietnamissa. Se sijaitsee 63 kilometriä länteen provinssin pääkaupungista Đông Hàsta. Vuoden 2009 väestönlaskennan mukaan kaupungissa asui 10 281. ==Historia== === Amerikkalaistukikohta === Khe Sanh Combat Base oli Yhdysvaltain merijalkaväen tukikohta Etelä-Vietnamissa Vietnamin sodassa. Lentokenttä ja tukikohta rakennettiin syyskuussa 1962. Khe Sanhin tukikohta hylättiin heinäkuussa 1968, koska se oli osoittautunut haavoittuvaiseksi tykistötulelle. Merijalkaväen 3. divisioona rakensi sen tilalle liikkuvan tulitukikohdan. Khe Sanh otettiin uudelleen käyttöön vuonna 1971 operaatio Lam Son 719:n yhteydessä. Vuotta myöhemmin se hylättiin uudelleen, kun Yhdysvaltain joukot irrottautuivat sodasta. Pohjois-Vietnamin joukot miehittivät vuonna 1973 aution tukikohdan ja käytti sitä kuriirilentoihin etelään. Nykyisin tukikohdassa on museo, ja suurin osa sen alueesta on joko viidakkoa tai kahvi- ja banaaniviljelmiä. Itse lentokentällä ja sen kiitotiealueilla ei kuitenkaan kasva mitään. ===Taistelu=== Taistelut alkoivat helmikuussa 1968 ns. "Hill Fights" -nimellä tunnetuilla kahakoilla kukkuloiden omistamisesta, jotka myöhemmin laajenivat Tet-hyökkäyksen jälkeen Khe Sanhin taisteluksi. Kenraali Võ Nguyên Giáp arveli kykenevänsä toistamaan Điện Biên Phủn taistelun menestyksen Khe Sanhissa, ja keskitti valtavat määrät Pohjois-Vietnamin joukkoja Khe Sanhia vastaan. Merijalkaväki kuitenkin puolusti tukikohtaa menestyksellisesti, ja toisin kuin Điện Biên Phủnta, tukikohtaa kyettiin huoltamaan ilmasta käsin. Taistelu päättyi lopulta Pohjois-Vietnamin musertavaan tappioon. Bruce Springsteenin laulussa Born in the USA mainitaan ja Barack Obama mainitsi virkaanastujaispuheessaan Khe Sanhin taistelun. == Lähteet == ==Aiheesta muualla== * Lonely Planet Luokka:Vietnamin kaupungit
Jim DeMint

James Warren ”Jim” DeMint (s. 2. syyskuuta 1951) on yhdysvaltalainen republikaanipoliitikko. Hän edusti Etelä-Carolinaa Yhdysvaltain edustajainhuoneessa vuosina 1999–2005 ja senaatissa vuosina 2005–2013. DeMint syntyi Greenvillessä Etelä-Carolinassa. Hänellä on kolme sisarusta. Vanhemmat Tom Eugene DeMint ja Betty W. (Rawlings) Batson erosivat poikansa ollessa viisivuotias. DeMint opiskeli Christ Church Episcopal Schoolissa, Wade Hampton High Schoolissa, Tennesseen yliopistossa ja Clemsonin yliopistossa. DeMint määriteltiin National Journalin luettelossa maaliskuussa 2007 konservatiivisimmaksi senaattoriksi. DeMint erosi senaatista tultuaan valituksi Ed Feulnerin jälkeen konservatiivisen ajatushautomon Heritage Foundationin puheenjohtajaksi. Hän aloitti tehtävässä huhtikuussa 2013. DeMint on uskonnolliselta taustaltaan presbyteeri. Hänellä ja vaimollaan Debbie Hendersonilla (naimisissa vuodesta 1973) on neljä lasta. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1951 syntyneet Luokka:Elävät henkilöt
Luokkasormus

Luokkasormus on sormus, jonka koululuokan oppilaat hankkivat yhdessä muistoksi kouluajoista. Yleinen ajankohta hankkia luokkasormus on peruskoulun ala- tai yläluokkien lopussa. Sormuksen sisäpuolelle voidaan kaiverruttaa esimerkiksi oppilaan lempinimi, luokka ja luokkakokouksen kokoontumispäivämäärä. Luokkasormuksen ideana on, että koko luokka ottaa samanlaisen sormuksen. Luokkasormus kuvastaa yhteenkuuluvuutta ja hyvää luokkahenkeä. Luokkasormuksien käyttäminen yleistyi Suomessa 1950-luvulla.Luokkasormus katoaa jälkiä jättämättä. Yle 16.1.2013. Sormukset olivat yleensä emaloituja 1980-luvulle asti, jonka jälkeen hopea yleistyi nopeasti. Alkujaan sormuksen sisäpinnalle kaiverrettiin luokkakokouksen päivämäärä, mutta nykyään se harvoin lisätään sormukseen. == Lähteet == Luokka:Sormukset Luokka:Opiskelu
Aleksandr Lebedev

Aleksandr Jevgenjevitš Lebedev (, s. 16. joulukuuta 1959 Moskova, Neuvostoliitto) on venäläinen oligarkki. Hän on suursijoittaja, joka omistaa muun muassa kolmanneksen Aeroflot-lentoyhtiöstä sekä osuuden Novaja gazeta -sanomalehdestä. Hän on myös Yhtenäinen Venäjä -puolueen kansanedustaja Venäjän duumassa. Lebedev on kauppatieteiden tohtori Moskovan kansainvälisten suhteiden yliopistosta (). Liike-elämän aikakauslehti Forbes listasi maaliskuussa 2007 hänet maailman 237. rikkaimmaksi henkilöksi. Lebedev on naimisissa ja hänellä on yksi lapsi, Jevgeni Lebedev, joka on Yhdistyneen kuningaskunnan ylähuoneen jäsen. == Henkilöhistoria == Aleksandr Lebedev aloitti uransa KGB:n vakoojana Neuvostoliiton Lontoon suurlähetystössä 1980-luvulla. Myöhemmin hän siirtyi yksityiselle sektorille konsultoimaan pankkeja sekä tämän jälkeen hän osti itselleen pankin. Vuodesta 2003 asti Lebedev on toiminut duumassa kansanedustajana. Hänet valittiin aluksi duumaan Rodina-puolueen edustajana, mistä hän siirtyi Yhtenäinen Venäjä -puolueen riveihin. Aleksandr Lebedev on ollut ajoittain aktiivinen Venäjän viranomaisten kritisoija. Kritiikki on kohdistunut Venäjän korruptioon ja itsevaltaiseen hallintotapaan. Hän haluaa oikeudellisilla toimilla siivota korruptoineet poliitikot ja liikemiehet pois Venäjän johdosta. Lebedev ei kuitenkaan ole hyökännyt presidentti/pääministeri Vladimir Putinia tai Dmitri Medvedeviä vastaan. Sen vuoksi hän ei ole Venäjän johdon epäsuosiossa. Lebedev uhkasi Venäjän pääministeri Mihail Fradkovia oikeustaistelulla, kun pääministeri viivytteli Aeroflotin konevalinnoissa. Samaten hän on käynyt sanasotaa Moskovan pormestarin Juri Lužkovin kanssa. Aleksandr Lebedev ja Neuvostoliiton entinen presidentti Mihail Gorbatšov ovat liikekumppaneita. He omistavat yhdessä 49 prosentin osuuden Novaja gazeta -sanomalehdestä. Lebedevillä on sijoituksia valtioenemmistöisissä yrityksissä kuten Sberbank (), Gazprom () ja RAO UES (). Naamioituneet poliisit tekivät 2, marraskuuta 2010 ratsian Lebedevin pankkiinMoskovan poliisi ratsasi venäläispohatan pankin Helsingin sanomat uutiset ulkomaat 2.11.2010 16:27 vieden asiapapereita liittyen erään pankin asiakkaan toimiin, ja Lebedev oli itse samaan aikaan pankissaPoliisi ratsasi miljardöörin pankin Moskovassa Yle Uutiset Ulkomaat. ==Omistukset media-alalla== Venäjällä Lebedev omistaa osuuden Novaja gazetasta sekä tabloidilehden Moskovski korrespondent. Isossa-Britanniassa Lebedev on omistanut vuodesta 2010 alkaen Independent-sanomalehden. Jo vuonna 2009 hän oli hankkinut 75 % omistusosuuden Evening Standardista. == Aiheesta muualla == * Aleksandr Lebedevin nettisivut == Lähteet == Luokka:Venäläiset liikemiehet Luokka:Venäläiset oligarkit Luokka:Venäläiset miljardöörit Luokka:Vuonna 1959 syntyneet Luokka:Elävät henkilöt
B-siipinen

B-siipinen () on Kapinaliiton avaruusalus Tähtien sota -universumissa. B-siipinen suunniteltiin Star Wars: Episodi VI – Jedin paluu -elokuvaa varten. Se piti nähdä useassa kohtauksessa, mutta vaikean kuvattavuden takia se nähdään selvästi vain parissa kohtauksessa. B-siipinen on yksi kapinallisten raskaiten aseistettuja hävittäjiä. Aseistuksena sillä on yksi Gyrhil R-9X -laserkanuuna, kaksi Gyrhil 72 -tupla-autoblasteria, kolme ArMek SW-7a -ionikanuunaa ja kaksi Krupx MG9 -protonitorpedoheitintä (joissa kummassakin 6 torpedoa). Alus on amiraali Gial Ackbarin ja apuna olleiden taitavien Verpine- alusrakentajien suunnittelema. Radikaalin suunnittelun ja suuren asemäärän takia B-siipistä on vaikea hallita, vain taitavimmat lentäjät voivat ohjata alusta. Taitavimmat B-siipipilotit ovat sullustilaisia, mukaan lukien Nien Nunb. B-siipisillä oli iso rooli Endorin taistelussa ja Coruscantin valtaamisessa. Endorin taistelun jälkeen B-siipisestä tehtiin B-wing/E2 -malli, jossa on lentäjän lisäksi ampuja. Tämä helpottaa B-siipisen ohjausta. == Muita Kapinaliiton hävittäjiä == *A-siipinen *U-siipinen *X-siipinen *Y-siipinen ==Lähteet== *Tietoa B-siipisestä Tähtien sodan virallisilta sivuilta Luokka:Tähtien sodan alukset ja laitteet sv:Lista över farkoster i Star Wars#B-Wing
Maailmankaikkeuden ikä

Maailmankaikkeuden ikä on alkuräjähdysteorian mukaan alkuräjähdyksen ja nykyhetken välillä kulunut aika. Nykyisen tietämyksen mukaan se on noin 13,82 miljardia vuotta eli 13,82 gigavuotta (Ga). == Aiempia arvioita == NASA:n Wilkinson Microwave Anisotropy Probe (WMAP) -projektin aiempi arvio maailmankaikkeuden iäksi oli 13,7 miljardia vuotta. == Lähteet == ==Katso myös== * Maailman luomisen ajankohta Luokka:Kosmologia Luokka:Maailmankaikkeus Luokka:Seulonnan keskeiset artikkelit
Ørsted-mitali

Ørsted-mitali on American Association of Physics Teachers -järjestön vuosittain myöntämä mitali. Mitali myönnettiin ensi kerran vuonna 1936 ja se myönnetään henkilölle, joka on saanut aikaan merkittäviä saavutuksia fysiikan opettamisessa. Mitali on nimetty Hans Christian Ørstedin mukaan. == Palkinnon saaneet == === 1936-1950 === 1936 - William Suddards Franklin 1937 - Edward Herbert Hall 1938 - Alexander Wilmer Duff 1939 - Benjamin Harrison Brown 1940 - Robert Andrews Millikan 1941 - Henry Crew 1942 - Ei myönnetty 1943 - George Walter Stewart 1944 - Roland Roy Tileston 1945 - Homer Levi Dodge 1946 - Ray Lee Edwards 1947 - Duane Roller 1948 - William Harley Barber 1949 - Arnold Sommerfeld 1950 - Orrin Smith === 1951-1970 === 1951 - John Hornbeck 1952 - Ansel Knowlton 1953 - Richard Sutton 1954 - Clifford Wall 1955 - Vernet Eaton 1956 - George Uhlenbeck 1957 - Mark Zemansky 1958 - J. William Buchta 1959 - Paul Kirkpatrick 1960 - Robert Pohl 1961 - Jerrold Zacharias 1962 - Francis Sears 1963 - Francis Friedman 1964 - Walter Christian Michels 1965 - Philip Morrison 1966 - Leonard Schiff 1967 - Edward Purcell 1968 - Harvey White 1969 - Eric Rogers 1970 - Edwin Kemble === 1971-1990 === 1971 - Uri Haber-Schaim 1972 - Richard Feynman 1973 - Arnold Arons 1974 - Melba Phillips 1975 - Robert Resnick 1976 - Victor Weisskopf 1977 - H. Richard Crane 1978 - Wallace Hilton 1979 - Charles Kittel ja Paul E. Klopsteg 1980 - Gerald Holton 1981 - Robert Karplus 1982 - Isidor Isaac Rabi 1983 - John Wheeler 1984 - Frank Oppenheimer 1985 - Sam Treiman 1986 - Stanley S. Ballard 1987 - Clifford E. Swartz 1988 - Norman F. Ramsey 1989 - Anthony P. French 1990 - Carl E. Sagan ===1991-2010 === 1991 - Freeman Dyson 1992 - Eugen Merzbacher 1993 - Hans Bethe 1994 - E. Leonard Jossem 1995 - Robert Beck Clark 1996 - Donald Holcomb 1997 - Daniel Kleppner 1998 - Edwin Taylor 1999 - David Goodstein 2000 - John King 2001 - Lillian McDermott 2002 - David Hestenes 2003 - Edward Kolb 2004 - Lawrence Krauss 2005 - Eugene Commins 2006 - Kenneth Ford 2007 - Carl Wieman 2008 - Mildred S. Dresselhaus 2009 - George Smoot 2010 - Ei myönnetty ===2011- === *2011 - F. James Rutherford *2012 - Charles H. Holbrow *2013 - Edward Redish *2014 - Dean Zollman *2015 - Karl Mamola *2016 - John Winston Belcher *2017 - Jan Tobochnik *2018 - Barbara L. Whitten *2019 - Gay Stewart *2020 - David Sokoloff *2021 - Shirley Ann Jackson *2023 - Sylvester James Gates == Lähteet == *American Association of Physics Teachers -järjestön ylläpitämä lista palkinnon saaneista Örsted-mitali
Eleanor Rigby

”Eleanor Rigby” on The Beatles -yhtyeen laulu, jonka on säveltänyt Paul McCartney ja sovittanut osittain George Martin. Laulu julkaistiin ensi kerran vuonna 1966 ilmestyneellä albumilla Revolver sekä samanaikaisesti ilmestyneellä singlellä "Yellow Submarine". Eleanor Rigby on yksi Beatlesin omaperäisimmistä lauluista. Sen tunnusomainen piirre on George Martinin tekemä sovitus kahdeksalle jousisoittimelle. Vanhuuden yksinäisyydestä kertovine sanoituksineen laulu edustaa Beatlesin murrosvaihetta, jolloin yhtye oli muuttumassa perinteisestä popyhtyeestä kohti vakavampaa ja kokeilevampaa studioyhtyettä. Laulu on nimetty Eleanor Bron -nimisen näyttelijättären mukaan, joka esiintyi Beatlesin Help!-elokuvassa. Rigby taas on poimittu Bristolissa sijaitsevan liikkeen nimestä "Rigby & Evens Ltd, Wine & Spirit Shippers". Kuitenkin 1980-luvulla huomattiin, että liverpoolilaisella hautausmaalla, jossa John ja Paul olivat nuorena oleilleet, oli Eleanor Rigby -nimisen henkilön hauta, jonka läheisyydessä oli toisessa hautakivessä nimi McKenzie. McCartney totesi asiasta että nimet olivat varmaankin alitajuisesti syöpyneet heidän mieliinsä. Beatlesit viimeistelivät laulun sanat yhdessä John Lennonin Kenwoodin kodissa yhdessä ystävänsä Pete Shottonin kanssa, jonka idea oli laittaa viimeiseen säkeistöön McKenzie toimittamaan Eleanor Rigbyn hautajaisia. Eleanor Rigby sai ilmestymisvuonnaan 1966 arvostetun Grammy- palkinnon. Joissakin musiikkialan hakuteoksissa laulu rinnastetaan klassisiin taidelauluihin (lied). Vuonna 1994 se listattiin Rolling Stone -musiikkilehdessä kaikkien aikojen 137. parhaaksi lauluksi. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Eleanor Rigby” ylsi sijalle 92. Laulusta on tehty lukemattomia eri sovituksia ja versioita. Suomeksi sen levytti Topmost. Instrumentaaliversio kappaleesta löytyy Beatles-albumilta Anthology 2. == Lähteet == Luokka:The Beatlesin kappaleet Luokka:Vuoden 1966 kappaleet Luokka:Britannian singlelistan ykköset
Lokki kivellä

Lokki kivellä on Jussi Raittisen ja Eero Luparin yhteinen studioäänite, joka ilmestyi 1971. Levy julkaistiin cd-versiona huhtikuussa 2012. Albumin kappaleiden sanat ovat kaksimielisiä sananmuunnoksia. ==Kappaleet== * Sananmuutostango * Vinnillä... * Pehmeät jänikset * Kuiskaava rallijenkka * Vihtori Lettusen blues * Olli Kujasen murheelliset seikkailut * Silli kurkus * Olli Kujasen... jatkoa * Allun piirteet * Vaasan linnassa * Pil-kullinen soul * Myllärin slaaguaa ==Lähteet== * https://www.rmsyke.fi/jussi/diskogrf/lokki_kivella.html Luokka:Vuoden 1971 albumit Luokka:Jussi Raittisen albumit Luokka:Love Recordsin albumit
Tim Johnson

Timothy Peter "Tim" Johnson (28. joulukuuta 1946 – 8. lokakuuta 2024Former U.S. Senator Tim Johnson passes away) oli yhdysvaltalainen lakimies ja demokraattisen puolueen poliitikko. Hän edusti Etelä-Dakotaa Yhdysvaltain edustajainhuoneessa vuosina 1987–1997 ja senaatissa 7. tammikuuta 1997 alkaen. Johnson syntyi Cantonissa, Etelä-Dakotassa Ruth Jorinda Ljostveitin ja Vandel Charles Johnsonin pojaksi. Hän kasvoi Vermillionissa ja valmistui Etelä- Dakotan yliopistosta, minkä lisäksi hän suoritti täydentäviä opintoja Michiganin osavaltionyliopistossa. Johnson istui vuosina 1979–1982 Etelä- Dakotan edustajainhuoneessa ja vuosina 1983–1986 Etelä-Dakotan senaatissa. Hänellä oli sosiaalityöntekijävaimo Barbara ja kolme lasta. Johnson kärsi vakavista terveysongelmista. Hän toipui vuonna 2004 eturauhassyövästä. 13. joulukuuta 2006 hänen aivoissaan kehittyi kesken radiohaastattelun vuoto synnynnäisen arteriovenoosin malformaation johdosta. Leikkaus onnistui, ja Johnson teki paluuta arkirutiineihin. Hän sai kuntoutuksena muun muassa liikunta- ja puheterapiaa. Maaliskuussa 2013 Johnson ilmoitti, ettei asetu ehdolle enää vuoden 2014 senaatinvaaleissa. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1946 syntyneet Luokka:Vuonna 2024 kuolleet
Kronprinsen

Kronprinsen on tornitalo Malmössä, Ruotsin kolmanneksi suurimmassa kaupungissa. Se sijaitsee Malmön läntisessä sisäkaupungissa. Rakennus yltää 82 metrin korkeuteen, ja se on 27-kerroksinen. Sen rakentaminen aloitettiin 1960-luvun alussa, ja se valmistui vuonna 1964. Suunnittelusta vastasi arkkitehtitoimisto Hultin & Lundquist Arkitekter AB. Kronprinsen oli Turning Torson valmistumiseen saakka Ruotsin korkein asuinrakennus. == Aiheesta muualla == * Emporis.com – Kronprinsen, Malmö Luokka:Malmön rakennukset ja rakennelmat Luokka:Ruotsin tornitalot
John Thune

John Randolph Thune (s. 7. tammikuuta 1961 Pierre, Etelä-Dakota) on yhdysvaltalainen republikaanipoliitikko. Hän on edustanut Etelä-Dakotaa Yhdysvaltain edustajainhuoneessa vuosina 1997–2003 ja senaatissa 3. tammikuuta 2005 alkaen. Hänen nykyinen kautensa senaatissa päättyy tammikuussa 2029. Hän on toiminut Yhdysvaltain senaatin enemmistöjohtajana 3. tammikuuta 2025 lähtien. Thune oli ensimmäisen kerran ehdolla senaattiin jo vuonna 2002. Senaatinvaalien vuoksi Thune ei hakenut samaan aikaan valittuun Etelä-Dakotan kuvernöörin virkaan, johon hänet oltaisiin hyvin todennäköisesti valittu. Thune hävisi vaaleissa Tim Johnsonille ainoastaan 524 äänellä (0,15 %:n ero).https://www.nytimes.com/2004/08/01/magazine/hunting-mr-democrat.html Hän asettui kuitenkin uudelleen ehdolle ja voitti Tom Daschlen 2. marraskuuta 2004 4 508 äänellä (sai 50,5 % äänistä)https://www.weeklystandard.com/joseph- bottum/lost-leader . Thune on avoimesti kannattanut homoliittojen kieltämistä Yhdysvaltain perustuslaissa. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1961 syntyneet Luokka:Elävät henkilöt
Suur-Ii

Suur-Ii on viimeistään vuonna 1477 itsenäiseksi seurakunnaksi eli kirkkopitäjäksi ja vuonna 1445 hallintopitäjäksi tulleen, Pohjois-Pohjanmaalla sijaitsevan Iin pitäjän aiemmasta alueesta historiantutkimuksessa käytetty nimitys. ==Suur-Iin kunnat== Seuraavat nykyiset Suomen kunnat ja takaisin Iihin liitetty Kuivaniemi olivat osana historiantutkimuksessa Suur-Iiksi nimitettyä Iin pitäjää (suluissa omaksi kunnaksi muodostumisvuosi tai kun nykyistä kuntaa vastaava itsenäinen seurakunta on muodostunut): *Haukipudas (Iin kappeliseurakunta 1630,Ylikiimingin kappeliseurakunnaksi 1858, kunta vuoden 1865 jälkeen) *Ii (kappeliseurakunta vuosien 1340 ja 1374 välillä, itsenäinen seurakunta vuosien 1445 ja 1477 välillä, kunta vuoden 1865 jälkeen) *Kiiminki (Alakiiminki, kappeliseurakunta 1781, itsenäinen seurakunta 1858) *Kuivaniemi (itsenäinen seurakunta 1919, kunta vuoden 1865 jälkeen) *Pudasjärvi (itsenäinen seurakunta 1639, pysyi osana Iin hallintopitäjää, kunta vuoden 1865 jälkeen) *Ranua (osaksi Pudasjärven seurakuntaa 1639, pysyi osana Iin hallintopitäjää, kunta ja itsenäinen seurakunta 1917) *Simo (siirtyi Kemin hallintopitäjään 1608) *Taivalkoski (osaksi Pudasjärven seurakuntaa 1639, pysyi osana Iin hallintopitäjää, kunta vuoden 1865 jälkeen) *Yli-Ii (itsenäinen seurakunta 1917, kuntana 1924) *Ylikiiminki (Iin kappeliseurakunta 1765, Ylikiimingin kappeliseurakunnaksi 1858, kunta vuoden 1865 jälkeen) ==Lähteet== ==Aiheesta muualla== * * * Luokka:Suomen historialliset pitäjät Luokka:Pohjois-Pohjanmaan historia
Lockarpin kirkko

Lockarpin kirkko () on kirkkorakennus Lockarpissa, Ruotsin kolmanneksi suurimmassa kunnassa Malmössä. Nykyisen kirkon perustamisajankohta on epäselvä, mutta se on ollut kuitenkin olemassa jo keskiajalla ja osa perustuksista on todennäköisesti 1200-luvulta.Svenska kyrkan: Lockarps kyrka Viitattu 7.7.2013. Kirkko uudistettiin kokonaan vuosina 1885–1886 arkkitehti William Kleinin suunnitelmien mukaan, jotka olivat arkkitehti Ernst Jacobssonin muokkaamat. Kirkon alttari on peräisin vuodelta 1706 ja saarnatuoli vuodelta 1589. ==Lähteet== == Aiheesta muualla == Luokka:Malmön kunnan rakennukset ja rakennelmat Luokka:Skånen läänin kirkot Luokka:Ruotsin kivikirkot
Anthony Le Tallec

Anthony Le Tallec (s. 3. lokakuuta 1984 Hennebont, Bretagne) on ranskalainen jalkapalloilija. Hän on pelipaikaltaan hyökkääjä tai hyökkäävää keskikenttäpelaajaa. ==Ura== Le Tallec saapui Liverpooliin vuonna 2001 yhdessä serkunsa Florent Sinama-Pongollen kanssa, kun he olivat tehneet vaikutuksen Gérard Houllieriin 17-vuotiaiden maailmanmestaruuskilpailuissa. Hän sai kuitenkin vähän peliaikaa seurassa ja oli lainalla Saint-Étiennessä, Sunderlandissä ja FC Sochaux'ssa. Lopulta vuonna 2007 hän jätti Liverpollin ja siirtyi Le Mansiin, jossa hän nousi takaisin ranskalaisen jalkapallomaailman tietoisuuteen kuuluen seuran avauskokoonpanoon. Kauden 2009/10 jälkeen Le Mans putosi Ligue 1:stä ja Le Tallec siirtyi nelivuotisella sopimuksella AJ Auxerreen. Hän edusti Auxerrea kaksi kautta pelaten 69 liigaottelua seuran paidassa. Syyskuun alussa 2012 Le Tallec siirtyi Valenciennesiin.Le Tallec au VAFC (off.) == Lähteet == Luokka:Ranskalaiset jalkapalloilijat Luokka:Vuonna 1984 syntyneet Luokka:Elävät henkilöt
Bob Corker

Robert Phillips ”Bob” Corker, Jr. (s. 24. elokuuta 1952 Orangeburg, Etelä- Carolina) on yhdysvaltalainen republikaanipoliitikko ja menestynyt liikemies. Hän toimi Chattanoogan pormestarina vuosina 2001–2005. Corker pyrki Yhdysvaltain senaattiin epäonnistuneesti ensimmäistä kertaa vuonna 1994. Hän sai paikan Tennesseen edustajana 3. tammikuuta 2007. Hän jätti senaatin tammikuussa 2019. == Lähteet == == Aiheesta muualla == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1952 syntyneet Luokka:Elävät henkilöt
Kosovo Polje

Kosovo Polje (, ) on kaupunki ja kunta Kosovossa. Se sijaitsee 8 kilometriä lounaaseen Pristinasta, Kosovon pääkaupungista. Kunnan väkiluku on noin 39 000 asukasta. ==Historia== Kosovo Polje tunnetaan myös taistelukenttänä (polje 'pelto, kenttä'). Alueen tasangoilla käytiin nimittäin vuonna 1389 kuuluisa Kosovo Poljen taistelu, jossa serbit ja turkkilaiset taistelivat keskenään ja jonka turkkilaiset voittivat. Kosovo Poljen taistelulla on tärkeä asema serbien identiteetille, ja se on yksi suurimmista syistä, miksi Serbia vastustaa Kosovon itsenäisyyttä. Vuonna 1989 yli miljoona serbiä osallistui Kosovo Poljen taisteluiden 600-vuotisjuhliin. ==Lähteet== ==Aiheesta muualla== * OSCE Profile of Fushë Kosovë * SOK Kosovo and its population Luokka:Kosovon kaupungit Luokka:Kosovon kunnat
Kay Bailey Hutchison

Kay Bailey Hutchison (synt. Kathryn Ann Bailey, 22. heinäkuuta 1943 Galveston, Texas) on yhdysvaltalainen republikaanipoliitikko. Hän sai 14. kesäkuuta 1993 paikan Yhdysvaltain senaatissa Texasin edustajana, kun hänet valittiin kesken kauden tyhjäksi jääneeseen virkaan. Hutchison ei hakenut enää vuonna 2012 jatkokaudelle, ja hänen viimeinen kautensa senaatissa päättyi tammikuussa 2013. Presidentti Donald Trump nimitti Hutchisonin Yhdysvaltain pysyväksi edustajaksi Natoon vuonna 2017. Senaatti hyväksyi nimityksen 3. elokuuta 2017. ==Elämä== Hutchison syntyi Galvestonissa ja kasvoi La Marquessa, Texasissa. Hän valmistui Texasin yliopistosta Austinissa ja Texasin yliopiston School of Law’sta. Hän tuli vuonna 1972 valituksi Texasin edustajainhuoneeseen, jossa hän oli vuoteen 1976 saakka. 1982 Hutchison oli epäonnistuneesti ehdolla Yhdysvaltain edustajainhuoneeseen. Hän jätti politiikan hetkeksi sivuun ja menestyi liikealalla. Hutchison valittiin ensimmäiselle täydelle kaudelleen senaattiin vuonna 1994. Hän tuli valituksi uudelleen 2000 ja 2006; jo vuonna 2004 huhuttiin Hutchisonin aikeista asettua ehdolle Texasin kuvernööriksi, mutta 17. kesäkuuta 2005 hän ilmoitti hakevansa sen sijaan uutta kautta senaatissa. Hutchison on toiminut Yhdysvaltain pysyvänä edustajana Natoossa vuodesta 2017 lähtien. ==Yksityiselämä== Hutchison on ollut vuodesta 1978 lähtien naimisissa entisen osavaltion edustajainhuoneen jäsenen Ray Hutchisonin kanssa. Pari otti vuonna 2001 kaksi adoptiolasta, ja Hutchisonilla on lisäksi kaksi aikuista tytärtä edellisestä avioliitosta. Hutchisonien pääasunto sijaitsee Dallasissa. == Lähteet == ===Viitteet=== Luokka:Texasilaiset poliitikot Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1943 syntyneet Luokka:Elävät henkilöt
John Cornyn

John Cornyn III (s. 2. helmikuuta 1952 Houston, Texas) on yhdysvaltalainen lakimies ja republikaanipoliitikko, joka on edustanut Texasia Yhdysvaltain senaatissa 2. joulukuuta 2002 lähtien. Ennen valintaansa senaattiin hän toimi muun muassa kotiosavaltionsa korkeimman oikeuden jäsenenä vuosina 1990–1997 sekä sen oikeusministerinä vuosina 1999–2002. == Lähteet == Luokka:Texasilaiset poliitikot Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1952 syntyneet Luokka:Elävät henkilöt
Orrin Hatch

Orrin Grant Hatch (22. maaliskuuta 1934 Pittsburgh, Pennsylvania – 23. huhtikuuta 2022Former Sen. Orrin Hatch dies at 88) oli yhdysvaltalainen republikaanipoliitikko. Hän edusti Utahia Yhdysvaltain senaatissa vuodesta 1977 vuoteen 2019. Hän oli mormoni. == Kunnianosoituksia == * Romanian tähden ritarikunta (Romania, 2017) * Presidential Medal of Freedom (USA, 2018) * Herttua Branimirin ritarikunta (Kroatia, 2018) == Lähteet == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1934 syntyneet Luokka:Vuonna 2022 kuolleet
Robert Bennett (poliitikko)

Robert Foster ”Bob” Bennett (18. syyskuuta 1933 Salt Lake City, Utah – 4. toukokuuta 2016 Arlington, Virginia) oli yhdysvaltalainen republikaanipoliitikko. Hän edusti Utahia Yhdysvaltain senaatissa kolme kuusivuotiskautta, vuodesta 1993 vuoteen 2011. Häntä ennen myös hänen isänsä Wallace F. Bennett oli edustanut Utahia senaatissa, vuodesta 1951 vuoteen 1974. Ennen valintaansa senaattiin Robert Bennett työskenteli Franklin Quest -yrityksen toimitusjohtajana vuodesta 1984. == Lähteet == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1933 syntyneet Luokka:Vuonna 2016 kuolleet
Neitsytlinna

Neitsytlinna on Lohjan 8. kaupunginosa, ja sijaitsee noin 1,5 kilometriä Lohjan keskustasta lounaaseen. Se on saanut nimensä maastonmuodoiltaan erikoiselta, moreenista muodostuneesta kumpareesta joka kohoaa selvästi ympäristöään korkeammalle.Lohjan kaupunki Kumpareen syntyyn ovat vaikuttaneet samat geologiset tapahtumat jääkauden aikana, jotka synnyttivät Lohjanharjun. Kukkulan laki on luonnonsuojelualue. Kaupunginosassa sijainnut Neitsytlinnan koulu lakkautettiin 2010-luvun puolivälissä. == Lähteet == Luokka:Lohjan kaupunginosat